Aalborg Stiftstidende, 1846-01-31
Om Mehemed Alis Datters Bryllup giver Standard følgende Beretning: "J otte Dage blev der holdt fuldstændig Helligdag i Cairo, i hvilken Tid de europæiske Damer bleve modtagne i Harem og nogle faa af de fornemste engelske og andre fremmede qvindelige Indbyggere bleve indbudne til Middag og til Soireer den 24de og 25de f. M. Statssalonerne i Citadel Palladset bleve indrettede til Haremets Beqvemmelighed, og Restaurationsdepartementet stod under Bestyrelse af en Committee af franske Damer. Mad. Hekkan agerede som Overhofmesterinde og to eller tre europæiske Damer, der forstode Landets Sprog, gik hende tilhaande som Tolke. Den ældre Prindsesse Risli-Ha nem (Enke efter Deftarder Bey) præsiderede i de forskjellige Gallagemakker, der vare overordentlig prægtige, baade med Hensyn til deres Decoration, Antal og den glimrende Stads af Diamanter og andre kostbare Stene, hvormed de tilstedeværende Damer af Rang vare smykkede. Haremets Aftenfornøielser bestode især i Musik og Dands. Retssalen i Citadellet var indrettet til et italiensk Theater, hvor der hver Aften var fri Entree, og Publicum blev moret med en Række af Harlequinader, der vare sammenskrabede af Pantomimer, Operaer og Balletter. Paschaen beærede Theatret hver Aften med sin Nærværelse, og man kan neppe tænke sig et meer imponerende Skuespil, end at see den gamle Beteran siddende i sin Thronloge og omgiven af sine troe gamle Vaabenfæller og af hans Medhjælpere i hans i den senere Tid fredelige Regjering, klædte i deres prægtige Costumer, med deres glimrende Udmærkelsestegn. Logerne vare forbeholdte Damerne - jødiske, græske, armeniske, frankiske og tyrkiske, – thi ved denne Leilighed bleve alle foriale og religiøse Skikke tilsidesatte, og det var behageligt at see de temmelig blandede Klædedragter og at være tilstede ved en Leilighed, hvor, idetmindste for eengang, alle Variationer af Farve, Tro og Ansigtstræk, der tilkjendegive Menneskeracens forskjellige Familier, vare forsamlede paa eet Sted. Esbekieb (det store Qvarteer i Byen var illumineret med argantiske Lamper, og hele den indelukkede Plads var bedækket med en Mængde Gjøglere, der gave Forestillinger i den sorte Kunst og Liniedands. Citadellets Udenværker vare meget smagfuldt oplyste, og ligeledes Stadens Hovedgader. Paa to Steder blev der hver Aften Fyrværkeri afbrændt. Kanonsalver med en halv Times Mellemrum fra Esplanadens Batterier og svært Skyts, der temporairt var opplantet overalt i Udenværkerne, tjente til at livliggjøre Festen. Den første Dag havde Paschaen foranstaltet Diner for de europæiske Generalconsuler, den anden Dag for et udvalgt Parti af sit eget Hof, den tredie for alle de i hans Land værende religiense Samfunds Overhoveder! - den catholske Biskop, den græske Patriark, den jødiske Rabbiner og den mahomedanske Cadi saae man sidde ved hinandens Side, Den fjerde Dag for alle Scheiker og Officerer, og den femte for de residerende Consuler og Attachs og nogle andre Europæere. Der siges, at circa en Million Pund Faarekjød og Brød blev uddeelt imellem de Fattige i Ugens Løb og 5000 Pd. Sterl. (45,000 Rbd.) i Penge blev udkastet iblandt Mængden. Jkke mindre end 45 Tons Olie skulle være blevne forbrugte og det uhyre Antal af 1800,000 Lamper skal have brændt hver Nat. Den 23de fandt en Procession af Brudens Juveler Sted. De vare indelukkede i Glaskasser og udsatte i fem aabne Vogne for at tages i Øiesyn af Publicum. Jeg har bort dem vurderede til noget over og til noget under en Million Pd. Sterl. Et Par delige broderede Tofler siges at have kostet 7000 Pd. St., en Hue af udmærket Arbeide og Facon 80,000 Pd. St., et Halsbaand af Perler, Rubiner og Brillanter 35,000 Pd. St. og et Belte 60,000 Pd. Sterl.; desuden var der mange andre Gjenstande af meget stor Værdi. Den 25de fandt den sidste Procession Sted i Anledning af Brudens Flytning til hendes Mands Harem. Forud for Rækken af Vognene marscherede nogle Compagnier Artilleri, to Escadroner Lancierer, et Regiment let Cavalleri, et Regiment Curasserer og noget Jnfanteri, enhver Afdeling med sin egen Militairmusik. Curassererne tiltrak sig megen Opmærksomhed, deres Curasser, Uniformer, Heste og Saddeldækkener vare i den smukkeste Orden. Derefter kom en Række Beyer og Hofembedsmænd i prægtige Statsuniformer og ridende paa de smukkeste arabiske Heste, deres Antal var 2 til 300, og de anførtes af en Søn og Sønnesøn, af Mehemed Ali, der rede ved Siden af hinanden. Derpaa kom Vognene, henved 50, og i den sidste af dem, Paschaens Stadskareth, sad Bruden. Den blev trukken af 8 ganske hvide arabiske Heste, og Seletøiet var overtrukket med hvidt Atlask og Guld og smykket med Ægteskabssymboler og Decorationer. Omkring og bagefter Vognen gik 50 Eunucher i Livree. Foran samme bare Mænd to gigantiske Krandse af Orangeblomster og Oranger og 4 Bouquetter af uhyre Størrelse, bestaaende af exotiske Blomster fra over hundrede orientalske Blomsterbede. Kudskene og Tjenerne ved hver Vogn i Toget bare kostbare ostindiske Shawler, som efter Brudens Ordre vare blevne dem forærede i denne Anledning. Processionen sluttedes af to Regimenter Cavalleri og en stor Mængde Civile. Den Bolig, der fortiden er anviist den unge Prindsesse, er det i Historien berømte Palads, hvor den tappre franske General Klebber blev myrdet.